Kogu jandi eesmärgiks on leiutada kõige vägevamad ja uhkemad ning kasulikumad leiutised, ning rivaalitsevatele teadlastele siga keerata. Nagu traditsioonide kohaselt ikka, on aga teadlasel  lisaks konkurentidele pinnuks silmas ka tema mitte niivõrd saamatu, kuivõrd ettearvamatult käituv abiline Igor. Kogu kaardipakki läbib väga mõnus ja temaatiline huumor. Juba karbil ilutseb lisaks tavapärasele lämbumisohu-hoiatusele ka: Ettevaatust! Toode koosneb 100% mateeriast. Kokkupuutel antimateeriaga toimub kohutav plahvatus! ning Ettevaatust! Trükitud Hiinas.